મહિલાઓ રસોડામાં ધીમે ધીમે વાતો કરતી હતી, પુરુષો બહારના રૂમમાં પત્તા રમતા હતા અને એક નાનકડી છોકરી પોતાની કઝીન સાથે ચાંદની... ચાંદની ગીત પર ડાન્સ કરતી હતી. કાશ્મીર ખીણનો આ સામાન્ય ક્રમ હતો. કાશ્મીરના શ્રીનગરમાં જન્મેલી ઉપાસના કકરૂ પાસે બાળપણની સ્મૃતિમાં માત્ર બગીચાઓ અને ગુલાબ હતા. તે સિવાય રેલીઓ, એકે-47 લઈને ફરતા લોકો અને સખત ઠંડી. એક રાત્રે તેના પરિવારને ટ્રકમાં બેસીને જમ્મુ જવું પડ્યું.